Съвместно предложение за РЕГЛАМЕНТ НА СЪВЕТА за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве /* JOIN/2013/05 final - 2013/0094 (NLE) */





Обяснителен меморандум (1) С Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве[1] се прилагат няколко ограничителни мерки, предвидени с Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве[2], включително замразяването на средства и икономически ресурси на някои физически или юридически лица, образувания и органи. (2) На 23 юли 2012 г. и 18 февруари 2013 г. Съветът стигна до заключението, че един мирен и надежден конституционен референдум в Зимбабве би представлявал важен етап в подготовката на демократични избори, което би оправдало незабавното преустановяване на по-голямата част от всички останали целенасочени ограничителни мерки на ЕС срещу физически лица и образувания. (3) С оглед на резултатите от конституционния референдум от 16 март 2013 г. в Зимбабве Съветът реши да прекрати временно забраната за пътуване и замразяването на активи, които се прилагат спрямо голяма част от физическите лица и образуванията, посочени в приложение І към Решение 2011/101/ОВППС. Временното прекратяване няма да се приложи за десет лица и две образувания, като се има предвид, че те играят ключова роля за функционирането на сектора за сигурност и носят повишена отговорност за осигуряването на мирни и демократични избори, които ще се проведат в близко бъдеще. (4) Необходимо е Регламент (ЕС) № 314/2004 да се актуализира съответно. (5) Някои от тези мерки се прилагат на равнището на Съюза и поради това са необходими по-нататъшни действия от страна на Съюза за прилагането на тези мерки. 2013/0094 (NLE) Съвместно предложение за РЕГЛАМЕНТ НА СЪВЕТА за изменение на Регламент (ЕО) № 314/2004 на Съвета относно някои ограничителни мерки по отношение на Зимбабве СЪВЕТЪТ НА ЕВРОПЕЙСКИЯ СЪЮЗ, като взе предвид Договора за функционирането на Европейския съюз, и по-специално член 215 от него, като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия, като има предвид, че: (1) С Регламент (ЕО) № 314/2004 на Съвета от 19 февруари 2004 г. относно някои ограничителни мерки по отношение на Зимбабве[3] се прилагат няколко мерки, предвидени с Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве[4], включително замразяването на средства и икономически ресурси на някои физически или юридически лица, образувания и органи. (2) На 23 юли 2012 г. и 18 февруари 2013 г. Съветът стигна до заключението, че един мирен и надежден конституционен референдум в Зимбабве би представлявал важен етап в подготовката на демократични избори, което би оправдало незабавното преустановяване на по-голямата част от всички останали целенасочени ограничителни мерки на ЕС срещу физически лица и образувания. (3) С оглед на резултатите от конституционния референдум от 16 март 2013 г. в Зимбабве Съветът реши да прекрати временно забраната за пътуване и замразяването на активи, които се прилагат спрямо голяма част от физическите лица и образуванията, посочени в приложение І към Решение 2011/101/ОВППС. (4) Някои от тези мерки попадат в обхвата на Договора за функционирането на Европейския съюз и следователно за тяхното прилагане е необходим нормативен акт на равнище Европейски съюз, по-специално с цел да се осигури еднаквото им прилагане от страна на икономическите оператори във всички държави членки. (5) Поради това Регламент (ЕО) № 314/2004 следва да бъде съответно изменен. (6) За да се гарантира, че предвидените в настоящия регламент мерки са ефективни, настоящият регламент трябва да влезе в сила в деня след публикуването му, ПРИЕ НАСТОЯЩИЯ РЕГЛАМЕНТ: Член 1 Регламент (ЕС) № 314/2004 се изменя, както следва: Прилагането на член 6 от Регламент (ЕО) № 314/2004 се спира до 20 февруари 2014 г., доколкото този член се прилага за лицата и образуванията, изброени в приложението към настоящия регламент. Член 2 Настоящият регламент влиза в сила в деня след публикуването му в Официален вестник на Европейския съюз. Настоящият регламент е задължителен в своята цялост и се прилага пряко във всички държави членки. Съставено в Брюксел на […] година. За Съвета Председател ПРИЛОЖЕНИЕ I. Лица || Име (и евентуални псевдоними) (1) Abu Basutu, Titus Mehliswa Johna (2) Buka (известна също като Bhuka), Flora (3) Bvudzijena, Wayne (4) Charamba, George (5) Chidarikire, Faber Edmund (6) Chigwedere, Aeneas Soko (7) Chihota, Phineas (8) Chinamasa, Patrick Anthony (9) Chindori-Chininga, Edward Takaruza (10) Chinotimba, Joseph (11) Chipwere Augustine (12) Chombo, Ignatius Morgan Chiminya (13) Dinha, Martin (14) Goche, Nicholas Tasunungurwa (15) Gono, Gideon (16) Gurira, Cephas T. (17) Gwekwerere, Stephen (известен като Steven) (18) Kachepa, Newton (19) Karakadzai, Mike Tichafa (20) Kasukuwere, Saviour (21) Kazangarare, Jawet (22) Khumalo, Sibangumuzi (23) Kunonga, Nolbert (известен също като Nobert) (24) Kwainona, Martin (25) Langa, Andrew (26) Mabunda, Musarashana (27) Machaya, Jason (известен също като Jaison) Max Kokerai (28) Made, Joseph Mtakwese (29) Madzongwe, Edna (известна също като Edina) (30) Maluleke, Titus (31) Mangwana, Paul Munyaradzi (32) Marumahoko, Reuben (33) Masuku, Angeline (34) Mathema, Cain Ginyilitshe Ndabazekhaya (35) Mathuthu, Thokozile (известен също като Sithokozile) (36) Matibiri, Innocent Tonderai (37) Matiza, Joel Biggie (38) Matonga, Brighton (известен също като Bright) (39) Mhandu, Cairo (известен също като Kairo) (40) Mhonda, Fidellis (41) Midzi, Amos Bernard (Mugenva) (42) Mnangagwa, Emmerson Dambudzo (43) Mohadi, Kembo Campbell Dugishi (44) Moyo, Jonathan Nathaniel (45) Moyo, Sibusio Bussie (46) Moyo, Simon Khaya (47) Mpofu, Obert Moses (48) Muchena, Henry (49) Muchena, Olivia Nyembesi (или Nyembezi) (50) Muchinguri, Oppah Chamu Zvipange (51) Mudede, Tobaiwa (известен също като Tonneth) (52) Mujuru, Joyce Teurai Ropa (53) Mumbengegwi, Simbarashe Simbanenduku (54) Murerwa, Herbert Muchemwa (55) Musariri, Munyaradzi (56) Mushohwe, Christopher Chindoti (57) Mutezo, Munacho Thomas Alvar (58) Mutinhiri, Ambros (известен също като Ambrose) (59) Mzembi, Walter (60) Mzilikazi, Morgan S. (61) Nguni, Sylvester Robert (62) Nhema, Francis Chenayimoyo Dunstan (63) Nyanhongo, Magadzire Hubert (64) Nyoni, Sithembiso Gile Glad (65) Rugeje, Engelbert Abel (66) Rungani, Victor Tapiwa Chashe (67) Sakupwanya, Stanley Urayayi (68) Savanhu, Tendai (69) Sekeramayi, Sydney (известен също като Sidney) Tigere (70) Sekeremayi, Lovemore (71) Shamu, Webster Kotiwani (72) Shamuyarira, Nathan Marwirakuwa (73) Shungu, Etherton (74) Sibanda, Chris (75) Sibanda, Misheck Julius Mpande (76) Sigauke, David (77) Sikosana, (известен също като Sikhosana) Absolom (78) Tarumbwa, Nathaniel Charles (79) Tomana, Johannes (80) Veterai, Edmore (81) Zimondi, Paradzai Willings II. Образувания || Наименование (1) Cold Comfort Farm Trust Co-operative (2) Comoil (PVT) Ltd (3) Famba Safaris (4) Jongwe Printing and Publishing Company (PVT) Ltd (известно също като Jongwe Printing and Publishing Co., известно също като Jongwe Printing and Publishing Company) (5) M & S Syndicate (PVT) Ltd (6) OSLEG Ltd (известно също като Operation Sovereign Legitimacy) (7) Swift Investments (PVT) Ltd (8) Zidco Holdings (известен също като Zidco Holdings (PVT) Ltd) [1] ОВ L 55, 24.2.2004 г., стр. 1. [2] ОВ L 42, 16.2.2011 г., стр. 6—23. [3] ОВ L 55, 24.2.2004 г., стр. 1. [4] ОВ L 42, 16.2.2011 г., стр. 6—23.